stanford-oval/wikipedia huggingface dataset:
บัลลังก์เมฆ

| บัลลังก์เมฆ |
| --- | --- |
ประเภท: ละครโทรทัศน์ , ละครเวที
สร้างโดย: เดอะ วัน เอ็นเตอร์ไพรส์
เขียนโดย: บทประพันธ์ วาณิช จรุงกิจอนันต์ ยุทธนา มุกดาสนิท
กำกับโดย: พ.ศ. 2536 :  สุพล วิเชียรฉาย พ.ศ. 2544 / 2550 : ถกลเกียรติ วีรวรรณ พ.ศ. 2558 : สันต์ ศรีแก้วหล่อ
แสดงนำ: พ.ศ. 2536 ภัทราวดี มีชูธน สมบัติ เมทะนี สรพงษ์ ชาตรี กรุง ศรีวิไล พ.ศ. 2544/ 2545/2550 สินจัย เปล่งพานิช  ภาณุเดช วัฒนสุชาติ  ทรงสิทธิ์ รุ่งนพคุณศรี  กลศ อัทธเสรี พ.ศ. 2558 พิยดา จุฑารัตนกุล ศรราม เทพพิทักษ์ ปฏิภาณ ปฐวีกานต์ สมชาย เข็มกลัด พ.ศ. 2562 สินจัย เปล่งพานิช รัดเกล้า อามระดิษ อาณัตพล ศิริชุมแสง ณัฐ ศักดาทร วิชญาณี เปียกลิ่น
ดนตรีแก่นเรื่องเปิด: เพลง บัลลังก์เมฆ มาลีวัลย์ เจมีน่า (2536, 2544) ประสานเสียง (2544, 2550, 2561) ธงไชย แมคอินไตย์ (2558)
จำนวนตอน: 2558 : 25 ตอน
การผลิต
ผู้อำนวยการผลิต: ถกลเกียรติ วีรวรรณ นิพนธ์ ผิวเณร
ความยาวตอน: 2536 : 60 นาที/ตอน  2558 : 120 นาที/ตอน
ออกอากาศ
เครือข่าย: ละครโทรทัศน์ พ.ศ. 2536 : ช่อง 5 พ.ศ. 2558 : ช่อง one   ละครเวที พ.ศ. 2544-45 :   ศูนย์วัฒนธรรมแห่งประเทศไทย พ.ศ. 2550, 2562 :   เมืองไทยรัชดาลัย เธียเตอร์
บัลลังก์เมฆ เป็นบทประพันธ์โดย วาณิช จรุงกิจอนันต์ และ ยุทธนา มุกดาสนิท ถูกนำมาสร้างเป็นละครโทรทัศน์และละครเวทีมาแล้วหลายครั้งด้วยกัน
โดยครั้งแรกสร้างเป็นละครโทรทัศน์ ในปี พ.ศ. 2536 ผลิตโดย เอ็กแซ็กท์-ซีเนริโอ กำกับการแสดงโดย สุพล วิเชียรฉาย นำแสดงโดย ภัทราวดี มีชูธน, สมบัติ เมทะนี, สรพงษ์ ชาตรี, กรุง ศรีวิไล ออกอากาศทางสถานีวิทยุโทรทัศน์กองทัพบกช่อง 5 เมื่อวันที่ 26 มิถุนายน พ.ศ. 2536 – 13 พฤศจิกายน พ.ศ. 2536
ต่อมา ซีเนริโอ นำกลับมาสร้างเป็นละครเวที ในชื่อ "บัลลังก์เมฆ เดอะมิวสิคัล" กำกับโดย ถกลเกียรติ วีรวรรณ นำแสดงโดย สินจัย เปล่งพานิช, ทรงสิทธิ์ รุ่งนพคุณศรี, ภาณุเดช วัฒนสุชาติ, กลศ อัทธเสรี เปิดการแสดงแล้ว 3 ครั้ง ในปี พ.ศ. 2544, พ.ศ. 2545 และ พ.ศ. 2550 โดยสองครั้งแรกแสดงที่ศูนย์วัฒนธรรมแห่งประเทศไทย ส่วนครั้งที่สามจัดแสดงที่โรงละครเมืองไทยรัชดาลัย เธียเตอร์ ศูนย์การค้าดิเอสพละนาดการเปิดการแสดงทั้งสามครั้งนั้นรวมแล้วทั้งหมดเปิด 80 รอบการแสดง
และนำกลับมาสร้างเป็นละครโทรทัศน์ใหม่อีกครั้งในปี พ.ศ. 2558 ผลิตโดย เดอะ วัน เอ็นเตอร์ไพรส์ (เอ็กแซ็กท์-ซีเนริโอ) กำกับการแสดงโดย สันต์ ศรีแก้วหล่อ นำแสดงโดย พิยดา จุฑารัตนกุล, สมชาย เข็มกลัด, ปฏิภาณ ปฐวีกานต์, ศรราม เทพพิทักษ์ ออกอากาศทางช่องช่องวัน ในเครือจีเอ็มเอ็ม แกรมมี่ ตั้งแต่วันที่18 พฤษภาคม พ.ศ. 2558 - 10 สิงหาคม พ.ศ. 2558 และได้นำกลับมาออกอากาศใหม่ซ้ำอีกครั้งทุกวันเสาร์-อาทิตย์ ตั้งแต่วันที่ 5 กันยายน พ.ศ. 2558 เป็นต้นไป
และในปี พ.ศ. 2562 ซีเนริโอ ได้จัดทำละครเวทีชุด เมืองไทยรัชดาลัย The Musical Show ตอน Ladies Of The Stage โดยนำละครเวที 3 เรื่องกลับมาแสดงใหม่พร้อมๆกัน หนึ่งในนั้นคือ บัลลังก์เมฆ เดอะมิวสิคัล นำแสดงโดย สินจัย เปล่งพานิช, รัดเกล้า อามระดิษ, ณัฐ ศักดาทร, วิชญาณี เปียกลิ่น, อาณัตพล ศิริชุมแสง
เพลงประกอบละคร

เพลง บัลลังก์เมฆ (เพลงเปิดเรื่อง) - มาลีวัลย์ เจมีน่า
เพลง บัลลังก์เมฆ (เพลงเปิดเรื่อง) - ธงไชย แมคอินไตย์
เพลง รักให้พอดี (เพลงปิดเรื่อง) - ธงไชย แมคอินไตย์ (feat. วิชญาณี เปียกลิ่น & ระดับดาว ศรีระวงษ์)
เพลง ผมเป็นของคุณไปแล้ว - สุกฤษฎิ์ วิเศษแก้ว
เพลง หากจะรักแล้ว - มูซู
เพลง มันคือความรัก - ลุลา
เพลง หนึ่งคำที่ล้นใจ - พิจิกา จิตตะปุตตะ (ร้อง Cover โดย ญานนีน ภารวี ไวเกล)
เพลง คู่ชีวิต - ค็อกเทล
เพลง เธอ - ค็อกเทล (ร้อง Cover โดย ญานนีน ภารวี ไวเกล)
เพลง คนไม่สำคัญ - นภัทร อินทร์ใจเอื้อ
เพลง ถ้าเธอจะไป - แพรว คณิตกุล
ดูเพิ่ม

บัลลังก์เมฆ เดอะมิวสิคัล
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  รางวัลโทรทัศน์ทองคำ ครั้งที่ 30  | ดารานำหญิงยอดเยี่ยม | พิยดา จุฑารัตนกุล | ชนะ |
|  รางวัลนาฏราช ครั้งที่ 7  | เพลงละครยอดเยี่ยม | รักให้พอดี ขับร้องโดย ธงไชย แมคอินไตย์ | เสนอชื่อเข้าชิง |
|  รางวัลนาฏราช ครั้งที่ 7  | บทโทรทัศน์ยอดเยี่ยม | วรรณวิภา สามงามแจ่ม | เสนอชื่อเข้าชิง |
|  รางวัลนาฏราช ครั้งที่ 7  | นักแสดงนำหญิงยอดเยี่ยม | พิยดา อัครเศรณี | เสนอชื่อเข้าชิง |
|  รางวัลนาฏราช ครั้งที่ 7  | ผู้กำกับยอดเยี่ยม | สันต์ ศรีแก้วหล่อ | เสนอชื่อเข้าชิง |
|  รางวัลนาฏราช ครั้งที่ 7  | ละครยอดเยี่ยม | บัลลังก์เมฆ | เสนอชื่อเข้าชิง |
ลำดับรายการโทรทัศน์

| ช่องวัน : ละครดีดูที่ช่องวัน: วันจันทร์ - อังคาร 20> 20 - 22.20 น. |
| --- | --- | --- |
| ก่อนหน้า | บัลลังก์เมฆ | ถัดไป |
| สื่อริษยา | บัลลังก์เมฆ | ตะวันตัดบูรพา |
ภาษีเงินได้บุคคลธรรมดา (ประเทศไทย)

ภาษีเงินได้บุคคลธรรมดา เป็นภาษีทางตรงซึ่งที่จัดเก็บตามบทบัญญัติประมวลกฎหมายรัษฎากร จัดเก็บจากเงินได้ทุกประเภท ตามหลักเกณฑ์เงินสด หากเงินได้ประเภทใดที่ได้รับการยกเว้นไม่ต้องเสียภาษีนั้น จะต้องบัญญัติไว้โดยกฎหมายว่าเงินได้ประเภทนั้นได้รับการยกเว้น หน่วยงานรัฐบาลที่มีหน้าที่จัดเก็บภาษีเงินได้บุคคลธรรมดา คือ กรมสรรพากร
หลักแหล่งเงินได้และหลักถิ่นที่อยู่

ประเทศไทยจัดเก็บภาษีเงินได้บุคคลธรรมดา ตามหลักแหล่งเงินได้และหลักถิ่นที่อยู่
ตามหลักแหล่งเงินได้นั้น ไม่สำคัญว่าบุคคลนั้นจะมีสัญชาติใด และไม่สำคัญว่าเงินได้พึงประเมินนั้นจะจ่ายจากหรือจ่ายในประเทศไทย หากมีเงินได้พึงประเมินในปีปฏิทินที่ผ่านมา จากหน้าที่งานหรือกิจการที่ทำในประเทศไทย หรือเนื่องจากกิจการของนายจ้างในประเทศไทย หรือเนื่องจากทรัพย์สินที่อยู่ในประเทศไทย บุคคลนั้น ต้องเสียภาษีเงินได้บุคคลธรรมดา จากเงินได้พึงประเมินที่ได้รับตามบทบัญญัติในประมวลรัษฎากร
ในส่วนของหลักถิ่นที่อยู่ ผู้ที่อยู่ในประเทศไทยอย่างน้อย 180 วันในหนึ่งปีปฏิทินนั้น ถือว่าเป็นผู้อยู่ในประเทศไทย เมื่อมีเงินได้พึงประเมินในปีภาษีที่ล่วงมาแล้ว จากหน้าที่งานหรือกิจการที่ทำในต่างประเทศ หรือ เนื่องจากทรัพย์สินที่อยู่ในต่างประเทศ ต้องเสียภาษีตามบทบัญญัติในประมวลรัษฎากร เมื่อนำเงินได้นั้นเข้ามาในประเทศไทย ในปีปฏิทินเดียวกันกับที่ได้รับเงินได้พึงประเมินนั้น
ประเภทของเงินได้พึงประเมิน

ประมวลรัษฎากรบัญญัติประเภทของเงินได้พึงประเมินไว้ใน มาตรา 40 แห่งประมวลรัษฎากร โดยแบ่งออกเป็น 8 ประเภท ดังนี้
เงินได้เนื่องจากการจ้างแรงงาน
เงินได้เนื่องจากหน้าที่หรือตำแหน่งงานที่ทำ
เงินได้จากค่าสิทธิ
เงินได้จากการลงทุนในทรัพย์สิน (Capital Gains)
เงินได้จากการให้เช่า
เงินได้จากวิชาชีพอิสระ
เงินได้จากการรับเหมาที่ผู้รับเหมาต้องลงทุน ด้วยการจัดหาสัมภาระในส่วนสำคัญนอกจากเครื่องมือ
เงินได้จากการธุรกิจ หรือเงินได้อื่นๆ นอกจากกล่าวไว้ข้างต้น
เงินได้พึงประเมินที่ได้รับการยกเว้น

เงินได้พึงประเมินที่ได้รับการยกเว้น ไม่ต้องนำมารวมคำนวณเพื่อเสียภาษีเงินได้บุคคลธรรมดานั้น บัญญัติไว้ในมาตรา 42 แห่งประมวลรัษฎากร และกฎกระทรวงฉบับที่ 126 (พ.ศ. 2509) ซึ่งได้มีการแก้ไขเพิ่มเติมอีกหลายครั้ง โดยกฎกระทรวงที่ออกมาในภายหลัง เงินได้พึงประเมินที่ได้รับยกเว้นที่สำคัญๆนั้น สามารถยกตัวอย่างได้ดังต่อไปนี้
ค่าเบี้ยเลี้ยงหรือค่าพาหนะ ซึ่งลูกจ้างได้จ่ายไปโดยสุจริต ตามความจำเป็นเฉพาะในการที่ต้องปฏิบัติตามหน้าที่ของตน และได้จ่ายทั้งหมดในการนั้น
ค่าพาหนะและเบี้ยเลี้ยงเดินทาง ตามอัตราที่รัฐบาลกำหนดไว้ โดยพระราชกฤษฎีกาว่าด้วยอัตราค่าพาหนะและค่าเบี้ยเลี้ยงเดินทาง
เงินค่าเดินทางซึ่งนายจ้างจ่ายให้ลูกจ้าง เฉพาะส่วนที่ลูกจ้างได้จ่ายทั้งหมด โดยจำเป็นเพื่อการเดินทางจากต่างถิ่นในการเข้ารับงานเป็นครั้งแรก   หรือในการกลับถิ่นเดิมเมื่อการจ้างได้สิ้นสุดลงแล้ว แต่ข้อยกเว้นนี้ มิให้รวมถึงเงินค่าเดินทางที่ลูกจ้างได้รับในการกลับถิ่นเดิม    และในการเข้ารับงานของนายจ้างเดิมภายในสามร้อยหกสิบห้าวัน นับแต่วันที่การจ้างครั้งก่อนได้สิ้นสุดลง
การขายสังหาริมทรัพย์อันเป็นมรดก หรือสังหาริมทรัพย์ที่ได้มาโดยมิได้มุ่งในทางการค้าหรือหากำไร แต่ไม่รวมถึงเรือกำปั่น    เรือที่มีระวางตั้งแต่หกตันขึ้นไป เรือกลไฟ หรือเรือยนต์ที่มีระวางตั้งแต่ห้าตันขึ้นไป หรือแพ
เงินได้ที่ได้รับจากการอุปการะโดยหน้าที่ธรรมจรรยา เงินได้ที่ได้รับจากการรับมรดก หรือจากการให้โดยเสน่หา    เนื่องในพิธีหรือตามโอกาสแห่งขนบธรรมเนียมประเพณี
เงินส่วนแบ่งของกำไรจากห้างหุ้นส่วนสามัญ หรือคณะบุคคลที่มิใช่นิติบุคคล ซึ่งต้องเสียภาษีตามบทบัญญัติในส่วนนี้   แต่ไม่รวมถึงเงินส่วนแบ่งของกำไรจากกองทุนรวม
เงินได้จากการโอนกรรมสิทธิ์ หรือสิทธิครอบครองในอสังหาริมทรัพย์ ให้แก่บุตรโดยชอบด้วยกฎหมายของตนโดยไม่มีค่าตอบแทน   บุตรโดยชอบด้วยกฎหมายดังกล่าวไม่รวมถึงบุตรบุญธรรมด้วย
เงินได้จากการขายอสังหาริมทรัพย์ อันเป็นมรดกหรือสังหาริมทรัพย์ที่ได้รับจากการให้โดยเสน่หา ที่ตั้งอยู่นอกเขตกรุงเทพมหานคร เทศบาล สุขาภิบาล หรือเมืองพัทยา หรือการปกครองท้องถิ่นอื่นที่มีกฎหมายจัดตั้งขึ้นโดยเฉพาะ ทั้งนี้ เฉพาะเงินได้จากการขายในส่วนที่ไม่เกิน 200,000 บาท    ตลอดปีภาษีนั้น
เงินได้ เท่าที่ลูกจ้างจ่ายเป็นเงินสะสมเข้ากองทุนสำรองเลี้ยงชีพ ตามกฎหมายว่าด้วยกองทุนสำรองเลี้ยงชีพในอัตราไม่เกินร้อยละ 15    ของค่าจ้างเฉพาะส่วนที่เกิน 10,000 บาท แต่ไม่เกิน 290,000 บาท สำหรับปีภาษีนั้น
เงินหรือผลประโยชน์ใด ๆ ที่ลูกจ้างได้รับจากกองทุนสำรองเลี้ยงชีพ ตามกฎหมายว่าด้วยกองทุนสำรองเลี้ยงชีพ     เมื่อลูกจ้างออกจากงานเพราะเกษียณอายุทุพพลภาพ หรือตาย ทั้งนี้ ตามหลักเกณฑ์ เงื่อนไขและวิธีการที่อธิบดีกรมสรรพากรกำหนด
เป็นต้น
ผู้มีหน้าที่เสียภาษีเงินได้บุคคลธรรมดา

ผู้มีหน้าที่เสียภาษีเงินได้บุคคลธรรมดา ได้แก่
บุคคลธรรมดา
ห้างหุ้นส่วนสามัญ หรือคณะบุคคลที่มิใช่นิติบุคคล
ผู้ถึงแก่ความตายระหว่างปีปฏิทิน
กองมรดกที่ยังมิได้แบ่ง
ในส่วนของคู่สามีภริยาที่ความเป็นสามีภรรยาคงอยู่ตลอดปีภาษีนั้น
ให้ต่างฝ่ายต่างมีหน้าที่ยื่นรายการและเสียภาษี  ต่างมีหน้าที่ยื่นรายการและเสียภาษีต่างหากจากกัน และแบ่งเงินได้พึงประเมินที่สามีและภริยาทำร่วมกัน หรือสามีและภริยาจะตกลงเลือกยื่นรายการและเสียภาษีรวมกันก็ได้
กรณีเงินได้พึงประเมินที่ไม่อาจแยกได้อย่างชัดแจ้งว่าเป็นของสามี หรือภริยาฝ่ายละจำนวนเท่าใดตามมาตรา 40(2) - 40(8) ให้แบ่งสัดส่วนคนละ 50% ของเงินได้ประเภทนั้น เฉพาะเงินได้ตามมาตรา 40 (8) จากการขายสินค้า การพาณิชย์ การขนส่ง ฯลฯ ให้สามีภรรยาเลือกแบ่งเป็นของแต่ละฝ่ายตามส่วนที่ตกลงกันก็ได้ แต่รวมกันต้องไม่น้อยกว่าเงินได้พึงประเมินที่ได้รับ ถ้าตกลงกันไม่ได้ให้แบ่งกันฝ่ายละกึ่ง ส่วนสิทธิประโยชน์ที่สามีภริยาได้รับเพิ่ม กรณีการหักค่าลดหย่อน มี 3 รายการ คือ ค่าลดหย่อนบุตรได้คนละ  15,000 บาท ค่าลดหย่อนการศึกษาบุตรได้คนละ  2,000 บาท และค่าลดหย่อนดอกเบี้ยกู้ยืมซื้อที่อยู่อาศัย สามีและภริยาต่างฝ่ายต่างกู้ยืม    มีเงินได้ทั้ง 2 ฝ่าย ต่างฝ่ายหักได้คนละ 100,000 บาท
แหล่งข้อมูลอื่น

ภาษีเงินได้บุคคลธรรมดา กรมสรรพากร เก็บถาวร 2010-11-09 ที่ เวย์แบ็กแมชชีน
โรงเรียนภูกระดึงวิทยาคม

| โรงเรียนภูกระดึงวิทยาคม |
| --- | --- |
Phukradung Wittayakom School

ที่ตั้ง
เลขที่ 55 หมู่ที่ 12 ถนนมะลิวัลย์ ตำบลผานกเค้า อำเภอภูกระดึง จังหวัดเลย 42180 ประเทศไทย 
ข้อมูล
ชื่ออื่น: ภ.ว.ค. / PHK
ประเภท: โรงเรียนมัธยมศึกษาขนาดกลาง
คติพจน์: ความประพฤติพร้อมสรรพวิชาการ
สถาปนา: 17 พฤษภาคม พ.ศ. 2516 (51 ปี)
ผู้ก่อตั้ง: กรมสามัญศึกษา
เขตการศึกษา: เลย-หนองบัวลำภู
หน่วยงานกำกับ: สำนักงานเขตพื้นที่การศึกษามัธยมศึกษาเลย หนองบัวลำภู
รหัส: 1042520483
ผู้อำนวยการ: นายประทัด ผาลี
จำนวนนักเรียน: 1,264 คน   (ข้อมูล ณ วันที่ 10 มิถุนายน 2566)
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน
สี:    ฟ้า-เหลือง
เพลง: มาร์ชโรงเรียนภูกระดึงวิทยาคม
เว็บไซต์: http://www.phk.ac.th
โรงเรียนภูกระดึงวิทยาคม (อังกฤษ: Phukradung Wittayakom School; อักษรย่อ: ภ.ว.ค. PWK) หรือเรียกอย่างย่อ ว่า ภูกระดึงวิทย์ เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษาประจำอำเภอภูกระดึง จังหวัดเลย สังกัดสำนักงานเขตพื้นที่การศึกษามัธยมศึกษาเลย หนองบัวลำภู เครือข่ายพัฒนาคุณภาพการศึกษา สหวิทยาเขตวังภูผา สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียนภูกระดึงวิทยาคม

โรงเรียนภูกระดึงวิทยาคม เป็นโรงเรียนมัธยมศึกษาขนาดกลาง ก่อตั้งเมื่อวันที่ 17 พฤษภาคม พ.ศ. 2516 โดยเปิดสอนระดับชั้นมัธยมศึกษาตอนต้นตั้งแต่ปี 2516 และระดับชั้นมัธยมศึกษาตอนปลายเมื่อ วันที่ 16 พฤษภาคม พ.ศ. 2529 เป็นต้นมา โดยในระยะแรกเริ่มโรงเรียนภูกระดึงวิทยาคมอยู่ในสังกัดสำนักงานเขตพื้นที่การศึกษาเลย เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ แต่ภายหลัง โรงเรียนได้โอนสังกัดมายังกรมสามัญศึกษา และกลายเป็นสำนักงานคณะกรรมการการศึกษาขั้นพื้นฐาน กระทรวงศึกษาธิการจนถึงปัจจุบัน โรงเรียนภูกระดึงวิทยาคมเป็นหนึ่งในโรงเรียนเครือข่ายกล้าแผ่นดิน โดยมีชมรมต้นกล้าคนดีศรีภูกระดึง ซึ่งเป็น 1 ใน 2 ชมรมต้นกล้าของ สพม. เลย หนองบัวลำภู ซึ่งเป็นชมรมที่มีชื่อเสียงและสร้างคุณประโยชน์มากมายให้กับโรงเรียน นอกจากนี้ยังมีชมรมผลิตสื่อ ผักหวานทีม ซึ่งเป็นชมรมที่ทำหน้าที่ประชาสัมพันธ์ข้อมูลข่าวสาร และผลิตสื่อสร้างสรรค์ให้กับทางโรงเรียน และหน่วยงานต่าง ๆ โดยมีความชำนาญในด้้านการผลิตสื่อเป็นพิเศษ โรงเรียนยังได้รับการคัดเลือกเป็น โรงเรียนดีใกล้บ้าน ประจำอำเภอภูกระดึง  ตั้งแต่ปีการศึกษา 2559 เป็นต้นมาโรงเรียนภูกระดึงวิทยาคมเปิดสอนทั้งหลักสูตรสามัญศึกษาและหลักสูตรทวิศึกษา เพื่อผลิตนักเรียนให้สามารถรองรับการขยายตัวของเศรษฐกิจและความต้องการบุคลากรที่มีฝีมือให้กับตลาดแรงงานของประเทศ
ปัจจุบัน โรงเรียนภูกระดึงวิทยาคม ตั้งอยู่ เลขที่ 55 หมู่ที่ 12 ถนนมะลิวัลย์ ตำบลผานกเค้า อำเภอภูกระดึง จังหวัดเลย มีอาคารเรียน 3 หลัง อาคารประกอบ 3 หลัง โรงอาหาร 1 หลัง หอประชุมใหญ่ชั้นเดียว 1 หลัง มีนักเรียนประมาณ 1,264 คน โรงเรียนภูกระดึงวิทยาคมมีผู้อำนวยการโรงเรียนคือนายประทัด ผาลี
สถานที่ภายในโรงเรียน

โรงเรียนมีเนื้อที่ 57 ไร่ 2 งาน 28 ตารางวา ประกอบด้วย
อาคารหอประชุม
อาคาร 1
อาคาร 2
อาคาร 3
อาคารโรงอาคาร
อาคารประกอบ 1
อาคารประกอบ 2
อาคารห้องสมุด
สนามฟุตบอล
ลานกิจกรรม
หลักสูตรที่เปิดสอน

โรงเรียนภูกระดึงวิทยาคมมีแผนการเรียนที่เปิดสอน ดังนี้
หลักสูตรที่เปิดสอน > ชั้นมัธยมศึกษาตอนต้น

ห้องเรียนธรรมดา 7 ห้องเรียน รับ 300 คน
หลักสูตรที่เปิดสอน > ชั้นมัธยมศึกษาตอนปลาย

จำนวน 7 ห้องเรียน รับ 280 คน ประกอบด้วย
ห้องเรียนวิทยาศาสตร์-คณิตศาสตร์ 3 ห้อง
ห้องเรียนศิลป์-ภาษา 1 ห้อง
ห้องเรียนอุตสาหกรรม 1 ห้อง
ห้องเรียนทั่วไป 1 ห้อง
ห้องเรียนทวิศึกษา 1 ห้อง
แหล่งข้อมูลอื่น

เว็บไซต์โรงเรียนภูกระดึงวิทยาคม เก็บถาวร 2018-03-08 ที่ เวย์แบ็กแมชชีน
เว็บไซต์สำนักงานเขตพื้นที่การศึกษามัธยมศึกษาเขต 19 สพฐ เก็บถาวร 2020-11-27 ที่ เวย์แบ็กแมชชีน
เฟสบุคแฟนเพจ
| ด ค กโรงเรียนเครือข่ายเพื่อนคุณธรรม (กล้าแผ่นดิน) |
| --- | --- |
ภาคเหนือ:  ปงรัชดาภิเษก  สันป่าตองวิทยาคม  เทศบาล ๑ กิตติขจร  จุนวิทยาคม  แม่ใจวิทยาคม  เชียงคำวิทยาคม 
ภาคตะวันออกเฉียงเหนือ:  นาวังศึกษาวิช  ภูกระดึงวิทยาคม  ศรีสองรักษ์วิทยา  โนนไทยคุรุอุปถัมภ์  ปทุมเทพวิทยาคาร  เมืองมุกวิทยาคม  นาวาราชกิจพิทยานุสรณ์  บุญฑริกวิทยาคาร 
ภาคกลาง:  พระหฤทัยคอนแวนต์  กงไกรลาสวิทยา  พยุหะพิทยาคม  เพชรละครวิทยา  ศรีมงคลวิทยาคม  อ้อมน้อยโสภณชนูปถัมภ์ 
ภาคตะวันออก:  สนามชัยเขต 
ภาคใต้:  กันตังพิทยากร  กาญจนาภิเษกวิทยาลัย สุราษฎร์ธานี
กลียุค

ระวังสับสนกับ พระกาลี
ในศาสนาฮินดู กลียุค (อักษรเทวนาครี: कली युग) เป็นยุค (ยุคของโลก) ที่ 4 ซึ่งเป็นยุคที่สั้นและแย่ที่สุดในวัฏจักรยุค เกิดขึ้นหลังทวาปรยุคและตามมาด้วยกฤต (สัตย) ยุคของวัฏจักรใหม่ เชื่อกันว่าเป็นยุคปัจจุบันที่เต็มไปด้วยความขัดแย้งและบาปกรรม
ตำราปุราณะหลายแห่งรายงานว่า การสวรรคตของพระกฤษณะเป็นจุดสิ้นสุดของทวาปรยุคและเป็นจุดเริ่มต้นของกลียุคที่ระบุจุดเริ่มที่ 17/18 กุมภาพันธ์ 3102 ปีก่อน ค.ศ. โดยกินระยะเวลา 432,000 ปี (1,200 ปีเทพเจ้า) กลียุคเริ่มต้นเมื่อ 5,126 ปีก่อน ทำให้เหลืออีก 426,874 ปี (ณ ค.ศ. 2025)  ก่อนที่กลียุคจะสิ้นสุดใน ค.ศ. 428,899
เมื่อใกล้สิ้นสุดกลียุคที่ศีลธรรมอยู่ในจุดต่ำสุด จะเกิดหายนะและสถาปนาธรรมขึ้นใหม่ เพื่อเข้าสู่ยุค "กฤต (สัตย) ยุค" ในรอบต่อไป ตามคำทำนายที่กัลกิจะปรากฏขึ้น
ศัพทมูลวิทยา

ยุค (สันสกฤต: युग) ในเนื้อหานี้คือ "ยุคของโลก" โดยรูปสะกดเก่าของคำนี้คือ yug ซึ่งมีรูปอื่น เช่น yugam, yugānāṃ และ yuge ที่มาจากคำว่า yuj (สันสกฤต: युज्, แปลตรงตัว 'การเข้าร่วมหรือประสาน') เชื่อว่ามาจากคำว่า *yeug- (อินโด-ยูโรเปียนดั้งเดิม: แปลว่า 'เข้าร่วมหรือรวมกัน')
กลียุค (สันสกฤต: कलियुग, อักษรโรมัน: kaliyuga หรือ kali-yuga) หมายถึง "ยุคของกลี", "ยุคแห่งความมืด", "ยุคแห่งความชั่วร้ายและความทุกข์ยาก" หรือ "ยุคแห่งการทะเลาะวิวาทและความเสแสร้ง"
รายละเอียดเกี่ยวกับกลียุคแบบสมบูรณ์พบได้ในมหาภารตะ, Manusmriti, Vishnu Smriti และปุราณะหลายตำรา
วันเริ่มต้น

วันที่และเวลาที่กลียุคเริ่มต้นคือตอนเที่ยงคืน (00:00) ของวันที่ 17/18 กุมภาพันธ์ 3,102 ปีก่อน ค.ศ.
อารยภัฏ นักดาราศาสตร์และนักคณิตศาสตร์ที่เกิดใน ค.ศ. 476 เขียนหนังสือAryabhatiyaเสร็จใน ค.ศ. 499 โดยเขียนไว้ว่า "เมื่อไตรยุค (สัตยยุค, เตรตายุค และทวาปรยุค) ได้ผ่านไป และกลียุคผ่านไปแล้ว 60 x 60 (3,600) ปี ตัวข้านั้นมีอายุ 23 ปี" เมื่ออิงจากข้อมูลนี้ กลียุคเริ่มต้นเมื่อ 3102 ปีก่อน ค.ศ. โดยคำนวณจาก 3600 - (476 + 23) + 1 (ไม่มีปีศูนย์จาก 1 ปีก่อน ค.ศ. ถึง ค.ศ. 1)
K. D. Abhyankar รายงานว่า จุดเริ่มต้นของกลียุคคือการจัดตำแหน่งของดาวเคราะห์ที่หายากยิ่ง ซึ่งปรากฏในตราประทับที่โมเฮนโจ-ดาโร
ระยะเวลาและโครงสร้าง

ตำราฮินดูกล่าวถึง 4 ยุค ในวัฏจักรยุคที่เริ่มต้นในยุคแรกของ กฤต (สัตย) ยุค แต่ละ ยุค มีความยาวลดลงหนึ่งในสี่ (25%) ทำให้แบ่งสัดส่วนได้เป็น 4:3:2:1 แต่ละยุคมีสมัยหลัก (หรือรู้จักกันในชื่อ  yuga proper) ที่อยู่ระหว่างยุคสนธยา (รุ่งอรุณ) กับ yuga-sandhyāṃśa (พลบค่ำ) แต่ละช่วงสนธยา (รุ่งอรุณ/พลบค่ำ) กินเวลาของสมัยหลักไปหนึ่งส่วนสิบ (10%) ความยาวของยุคระบุเป็นปีของเทพเจ้า แต่ละยุคนานถึง 360 ปีสุริยะ (มนุษย์)
กลียุคที่เป็นยุคที่ 4 ในวัฏจักร มีระยะเวลา 432,000 ปี (1,200 ปีเทพเจ้า) โดยช่วงหลักกินระยะเวลาถึง 360,000 ปี (1,000 ปีเทพเจ้า) และช่วงพลบค่ำสองอันแต่ละครั้งกินระยะเวลา 36,000 ปี (100 ปีเทพเจ้า) ยุคปัจจุบันตามวัฎจักรกลียุคอิงจากวันที่เริ่มต้นเมื่อ 3102 ปีก่อน ค.ศ.:
| ช่วง | เริ่มต้น (– สิ้นสุด) | ความยาว |
| --- | --- | --- |
| กลียุคสนธยา (รุุ่งอรุณ)* | 3102 ปีก่อน ค.ศ. | 36,000 (100) |
| กลียุค (แท้) | ค.ศ. 32,899 | 360,000 (1,000) |
| Kali-yuga-sandhyamsa (พลบค่ำ) | ค.ศ. 392,899–428,899 | 36,000 (100) |
ปี: 432,000 สุริยะ (1,200 เทพเจ้า)
| (*) ปัจจุบัน | (*) ปัจจุบัน |  |
อ่านเพิ่ม

Fleet, J. F. (April 1911). "The Kaliyuga Era of B.C. 3102 (Part I)". The Journal of the Royal Asiatic Society of Great Britain and Ireland: 479–496. JSTOR 25189878.
Fleet, J. F. (July 1911). "The Kaliyuga Era of B.C. 3102 (Part II)". The Journal of the Royal Asiatic Society of Great Britain and Ireland: 675–698. JSTOR 25189910.
Glass, Marty (2004). Yuga: An Anatomy of our Fate. Hillsdale, NY: Sophia Perennis.
Guénon, René (2004). The Crisis of the Modern World. แปลโดย Osborne, Arthur; Pallis, Marco; Nicholson, Richard C. Hillsdale, NY: Sophia Perennis.
Sotillos, Samuel Bendeck (2013). "New Age or the Kali-Yuga?". AHP Perspective. 2013 (April/May): 15–21.
Srinivasaraghavan, K. (1969). The Date of the Mahabharata War and the Kali Yugadhi. Chennai-18: Srinivasa Gandhinilayam.{{cite book}}:  CS1 maint: location (ลิงก์)
Upton, Charles (2005). Legends of the End: Prophecies of the End Times, Antichrist, Apocalypse, and Messiah from Eight Religious Traditions. Hillsdale, NY: Sophia Perennis.
แหล่งข้อมูลอื่น

นิยามแบบพจนานุกรมของ Kali Yuga ที่วิกิพจนานุกรม
จุดบริการข้อมูลที่Bhalka สถานที่ซึ่งพระกฤษณะออกจากพื้นพิภพเมื่อ 3,102 ปีก่อน ค.ศ.
หน่วยรบพิเศษ

"สเปเชียล ฟอร์ซ" เปลี่ยนทางมาที่นี่  สำหรับเกมออนไลน์แนวการสู้รบแบบทหาร ดูที่ สเปเชียล ฟอร์ซ (เกมออนไลน์)
หน่วยรบพิเศษ หน่วยปฏิบัติการพิเศษ หรือ กองกำลังพิเศษ เป็นกำลังทหารหรือพลเรือนที่ได้รับการฝึกมาอย่างดีโดยกองทัพหรือกองกำลังพลเรือน ซึ่งพวกเขาเหล่านั้นสามารถปฏิบัติภารกิจพิเศษอย่างเช่น การลาดตระเวนพิเศษ การสงครามนอกแบบ และการต่อต้านการก่อการร้าย
ทหารหน่วยรบพิเศษกองทัพอากาศสหรัฐ
ขีดความสามารถ > การต่อสู้การก่อการร้าย

การต่อต้านการก่อการร้าย (อังกฤษ: Counter - Terrorist) หมายถึง มาตรการการป้องกันไม่ให้มีเหตุ และติดตามกลุ่มก่อการร้ายต่างๆ รวมทั้งมาตรการในการตอบโต้ เมื่อมีการก่อการร้ายเกิดขึ้น ส่วนมากบทบาทของหน่วยรบพิเศษ จะอยู่ในรูปแบบของการปฏิบัติการแก้ไขปัญหาการจับตัวประกันโดยกลุ่มผู้ก่อการร้ายที่มีข้อเรียกร้องทางการเมืองระหว่างประเทศ   และข้อเรียกร้องด้านชาติพันธุ์  ศาสนา
ในประเทศไทยมีการจับยึดตัวประกันมาแล้ว 8 ครั้งแล้วแต่มีการใช้กำลังต่อสู้เพียง 1 ครั้ง คือเหตุการณ์ที่โรงพยาบาลราชบุรี เมื่อวันที่ 25 มกราคม พ.ศ. 2543
ขีดความสามารถ > การป้องกันภายในให้กับมิตรประเทศ

การป้องกันภายในให้กับมิตรประเทศ เป็นการปฏิบัติเพื่อช่วยเหลือมิตรประเทศให้เกิดความมั่นคง ด้วยการสนับสนุนงานด้านต่างๆ เช่น การฝึกเจ้าหน้าที่ตำรวจ การสนับสนุนด้านการศึกษา โดยเป้าหมายคือช่วยให้มิตรประเทศมีความมั่นคง ซึ่งเป็นการส่งเสริมความสัมพันธ์ระหว่างประเทศทางอ้อมและนำมาซึ่งความมั่นคงของภูมิภาค
ขีดความสามารถ > ภารกิจคู่ขนาน

ภารกิจคู่ขนาน หมายถึงภารกิจที่มีหน่วยงานอื่นปฏิบัติเป็นหลักอยู่ในขั้นต้น โดยมีหน่วยรบพิเศษสามารถที่จะปฏิบัติการเสริมการปฏิบัติการดังกล่าวได้ กิจกรรมนี้เป็นช่องทางหนึ่งของหน่วยรบพิเศษที่จะสามารถสนับสนุนการปฏิบัติการทางทหารที่ไม่ใช่สงคราม  ซึ่งตามหลักนิยมของสหรัฐแล้วเป็นเพียงภารกิจที่เสริมการปฏิบัติหลัก โดยเฉพาะการสร้างความชอบธรรมในการปฏิบัติการ นอกจากนี้ยังสามารถเป็นรากฐานของการปฏิบัติการอื่น ๆ เช่น การให้ความช่วยเหลือด้านการรักษาความปลอดภัย คล้ายกับการเข้าไปติดต่อเริ่มแรกและสามารถสร้างพื้นที่ในการปฏิบัติการป้องกันภายในมิตรประเทศ ซึ่งจะเป็นรูปแบบใหม่ของการเสริมสร้างกำลังกองโจรใน ศนบ. แต่เปลี่ยนจากกำลังกองโจรเป็นกำลังทหารของรัฐบาล ที่จะใช้เป็นพันธมิตรในอนาคต ในการปกป้องผลประโยชน์ร่วมกัน
ภารกิจคู่ขนานที่หน่วยรบพิเศษ อาจจะต้องมีส่วนร่วม รวมถึง
การปราบปรามยาเสพติด
หน่วยรบพิเศษของประเทศไทย

บทความหลัก: รายชื่อหน่วยรบพิเศษของไทย
หน่วยรบพิเศษของประเทศไทย > ทหารหน่วยรบพิเศษของประเทศไทย > กองทัพบก

ศูนย์สงครามพิเศษ (Special Warfare Center) สังกัด หน่วยบัญชาการสงครามพิเศษ (Special Warfare Command)
กองพลรบพิเศษที่ 1
กรม รพศ. 1
กรม รพศ. 2
กรม รพศ. 3 รอ.
กองพันจู่โจมรักษาพระองค์ กรมรบพิเศษที่ 3 รักษาพระองค์
กองพันปฏิบัติการพิเศษรักษาพระองค์ กรมรบพิเศษที่ 3 รักษาพระองค์ (พัน.ปพ.รอ.รพศ. 3 รอ.) (ชื่อเดิม : หน่วยปฏิบัติการพิเศษเฉพาะกิจ 90)
กรม รพศ. 4
กรม รพศ. 5
หน่วยรบพิเศษของประเทศไทย > ทหารหน่วยรบพิเศษของประเทศไทย > กองทัพเรือ

หน่วยบัญชาการสงครามพิเศษทางเรือ กองเรือยุทธการ
กรมรบพิเศษที่ 1 หน่​วยบัญชาการ​สงครามพิเศษทางเรือ
กรมรบพิเศษที่ 2 หน่วยบัญชาการสงครามพิเศษทางเรือ
หน่วยบัญชาการนาวิกโยธิน
กองพันลาดตระเวน กองพลนาวิกโยธิน (RECON)
หน่วยรบพิเศษของประเทศไทย > ทหารหน่วยรบพิเศษของประเทศไทย > กองทัพอากาศ

กรมปฏิบัติการพิเศษ หน่วยบัญชาการอากาศโยธิน
กองพันปฏิบัติการพิเศษ 1 (คอมมานโด) กรมปฏิบัติการพิเศษ หน่วยบัญชาการอากาศโยธิน
กองพันปฏิบัติการพิเศษ 2 (คอมมานโด) กรมปฏิบัติการพิเศษ หน่วยบัญชาการอากาศโยธิน
กองพันปฏิบัติการพิเศษ 3 (คอมมานโด) กรมปฏิบัติการพิเศษ หน่วยบัญชาการอากาศโยธิน
ศูนย์การค้นหาและกู้ภัยในพื้นที่การรบ (พลร่มกู้ภัย) (CSAR)
หน่วยรบพิเศษของประเทศไทย > ตำรวจหน่วยปฏิบัติพิเศษของประเทศไทย > สำนักงานตำรวจแห่งชาติ

กองบัญชาการตำรวจนครบาล
อรินทราช 26 อังกฤษ : Arintharat 26 (ชื่อทางการ : กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ กองบัญชาการตำรวจนครบาล (กก.ต่อต้านการก่อการร้าย บก.สปพ.บช.น.)​)
กองบัญชาการตำรวจตระเวนชายแดน
นเรศวร 261 (อังกฤษ : Naresuan 261) (ชื่อทางการ : กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน)
กองบัญชาการ​ตำรวจสอบสวนกลาง
คอมมานโด (COMMANDO) กองกำกับการต่อต้านก่อการร้าย กองบังคับการปฏิบัติการพิเศษ (ชื่อเดิม : กองร้อยปฏิบัติการพิเศษ สยบริปูสะท้าน คอมมานโดกองปราบปราม, กองบังคับการถวายความปลอดภัยและปฏิบัติการพิเศษ, กองบังคับการตำรวจมหาดเล็กราชวัลลภรักษาพระองค์ 904 ตามลำดับ)
หน่วยปฏิบัติการพิเศษ หนุมานกองปราบ​ (HANUMAN) กองบังคับการปราบปราม
กองบัญชาการตำรวจปราบปรามยาเสพติด
สยบไพรี 43 (Sayobpairee 43 / NSB Commando) กองกำกับการปฏิบัติการพิเศษ
ตำรวจภูธรภาค 1-9
กองกำกับการปฏิบัติการพิเศษ (หน่วยปฏิบัติการพิเศษ: นปพ.)
หน่วยรบพิเศษของประเทศไทย > หน่วยรบพิเศษที่จัดเป็นหน่วยภารกิจพิเศษของประเทศไทย

ขึ้นการบังคับบัญชากับศูนย์ปฏิบัติการต่อต้านการก่อการร้ายสากล (ศตก.) กองบัญชาการกองทัพไทย
กองทัพบก
กองพันปฏิบัติการพิเศษรักษาพระองค์ ​กรมรบพิเศษที่ 3 รักษาพระองค์ (พัน.ปพ.รอ.รพศ. 3 รอ.) ศูนย์สงครามพิเศษ​
กองทัพเรือ
กรมรบพิเศษที่ 1 หน่​วยบัญชาการ​สงครามพิเศษทางเรือ
กองทัพอากาศ
กรมปฏิบัติการพิเศษ หน่วยบัญชาการอากาศโยธิน
สำนักงานตำรวจแห่งชาติ
กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน หรือ นเรศวร 261​
กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ กองบัญชาการตำรวจนครบาล (กก.ต่อต้านการก่อการร้าย บก.สปพ.บช.น.)​ หรือ อรินทราช 26
หน่วยรบพิเศษของต่างประเทศ > ทหารและกำลังกึ่งทหารหน่วยรบพิเศษของต่างประเทศ > เอเชีย

กองพลน้อยปฏิบัติการพิเศษ (หน่วยในอัตรากองทัพกลุ่มที่ขึ้นต่อหน่วยบัญชาการภาคพื้นของกองทัพบกกองทัพปลดปล่อยประชาชนจีน)
หน่วยคอมมานโดเจียวหลง (蛟龙突击队)
กองกำลังคอมมานโดส่งทางอากาศเหล่ยเฉิน (中国空降兵 雷神突击队)
คอมมานโดใบมีด (中国人民解放军 特种部队 : zcdd)
หน่วยโจมตีต่อต้านการก่อการร้าย (战略支援部队反恐突击)
หน่วยคอมมานโดพยัคฆ์ดาวหิมะ (雪豹突击队)
พารา
มาร์คอส
กองกำลังคอมมานโดการุด
กลุ่มพิเศษ (4 Vikas)
กองปฏิบัติการพิเศษ 51
หน่วยเฉพาะกิจพิเศษ 81
เดนจากา
หน่วยเฉพาะกิจ 90 บราโว
กองเรือ 13
หน่วยลาดตระเวนกองเสนาธิการ
หน่วยชาลดัก
สเปเชียลบอร์ดดิงยูนิต
กลุ่มหน่วยรบพิเศษ
กองพันภารกิจพิเศษ 525 (525 특수작전대대)
กองพันภารกิจพิเศษ ต่อต้านก่อการร้าย (จินแฮ) (특수임무대대 (CT: Counter Terror, 대테러) (진해))
กองภารกิจพิเศษที่ 707
ชุดควบคุมการรบ (공군 특수임무대 CCT)
หน่วยรบพิเศษของต่างประเทศ > ทหารและกำลังกึ่งทหารหน่วยรบพิเศษของต่างประเทศ > ออสเตรเลีย

ฝูงบินที่ 4 กองทัพอากาศออสเตรเลีย
เหล่าทำลายใต้น้ำ กองทัพเรือออสเตรเลีย
กรมปฏิบัติการพิเศษทางอากาศออสเตรเลีย
กรมปฏิบัติการพิเศษทางอากาศนิวซีแลนด์ที่ 1
หน่วยรบพิเศษของต่างประเทศ > ทหารและกำลังกึ่งทหารหน่วยรบพิเศษของต่างประเทศ > ยุโรป

กรมพลร่มทหารราบนาวีที่ 1
คอมมานโดอูแบร์
คอมมานโดพลร่มทางอากาศ หมายเลข 10
ฌีฌีง
หน่วยบัญชาการกำลังรบพิเศษ
หน่วยบัญชาการกำลังรบพิเศษทางเรือ
กรมพลร่มจู่โจมที่ 9 (โกล โมกิน)​
หน่วยบัญชาการกลุ่มดำน้ำและจู่โจม​
กลุ่มแทรกแทรงพิเศษ
กองบินจู่โจมที่ 17
มนุษย์กบคอมมานโดรัสเซีย
กองพลน้อยแยกองครักษ์ปฏิบัติการพิเศษที่ 45
ศูนย์ปฏิบัติการพิเศษ "เซเนตซ์"
ศูนย์ปฏิบัติการพิเศษที่ 604
หน่วยปฏิบัติการพิเศษทางอากาศ
หน่วยปฏิบัติการพิเศษทางเรือ
หมวดบินรบพิเศษ, ฝูงบินหมายเลข 47 กองทัพอากาศอังกฤษ